text: Bjarne Corydon stopper i dansk politik - Esbjerg mister plads i Folketinget
  22 december 2015 kl. 09.42
  Bjarne Corydon (S) stopper i dansk politik og opgiver sin plads i Folketinget, hvor han er valgt i Esbjerg-kredsen. 
  Bjarne Corydon (S) stopper i dansk politik og opgiver sin plads i Folketinget, hvor han er valgt i Esbjerg-kredsen. Det bekræfter kredsformand Bent Andersen overfor TV SYD.
  - Jeg fik beskeden for kort tid siden. Det er en vemodig dag for socialdemokraterne i Esbjerg. Bjarne har været vores fyrtårn - og nu mister vi vores repræsentation i Folketinget, siger kredsformand Bent Andersen i den første kommentar til TV SYD.
  Bjarne Corydon bliver 1. februar ny global direktør for The McKinsey Center for Government. Corydon skal hjælpe management- og konsulentvirksomheden med at udvikle den offentlige sektor i en lang række lande.
  Bjarne Corydons afløser bliver formentlig det mangeårige socialdemokratiske folketingsmedlem Troels Ravn (S).
  